1993R3199 — DA — 22.12.2004 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 3199/93

af 22. november 1993

om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Fællesskab, under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer ( 1 ), særlig artikel 27, stk. 4, under henvisning til Rådets direktiv 91/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed ( 2 ), ændret ved direktiv 92/108/EØF ( 3 ), særlig artikel 24, under henvisning til udtalelse fra Punktafgiftsudvalget, og ud fra følgende betragtninger: ud fra følgende betragtninger: I henhold til artikel 27, stk. 1, litra a), i direktiv 92/83/EØF skal medlemsstaterne punktafgiftsfritage alkohol, der er blevet fuldstændig denatureret i overensstemmelse med en medlemsstat forskifter, når sådanne forskrifter er behørigt anmeldt og godkendt i overensstemmelse med stk. 3 og 4 i nævnte artikel; der er blevet rejst indsigelse mod de anmeldte forskrifter; derfor må der i overensstemmelse med stk. 4 i nævnte artikel træffes en afgørelse efter fremgangsmåden i artikel 24 i direktiv 92/12/EØF — UDSTEDT FØLGENDE FORORDNING:







Artikel 1

Denatureringsmidler, som agtes anvendt i den enkelte medlemsstat med henblik på fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF er beskrevet i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

Belgien

5 liter methylen pr. hektoliter ethylalkohol uanset alkoholstyrke og tilstrækkeligt farvestof til fremstilling af en tydelig blå eller lilla (violet) farve.

»Methylen« omfatter følgende:

— faktisk methylen, dvs. rå methylalkohol fremstillet ved tørdestillation af træ og indeholdene mindst 10 vægtprocent acetone

— en blanding af methylen og methanol indeholdene mindst 60 vægtprocent faktisk methylen og 10 vægtprocent acetone

— en blanding af methanol, acetone og pyrogenetiske urenheder med en stærk lugt af fusel og indeholdene mindst 10 vægtprocent acetone.

Danmark

Pr. hektoliter ren alkohol:

— 2 liter methylehtylketon og

— 3 liter methylisobutylketon.

Tyskland

Pr. hektoliter ren alkohol:

1) 0,75 liter methylethylketon bestående af: — 95 - 96 vægtprocent methylethylketon — 2,5 - 3 vægtprocent methylisopropylketon — 1,5 - 2 vægtprocent ethylisoamylketon (5-methyl-3-heptanon) samt 0,25 liter pyridinbase.

2) 1 liter methylethylketon bestående af: — 95 - 96 % vægtprocent methylethylketon — 2,5 - 3 % vægtprocent methylisopropylketon — 1,5 - 2 % vægtprocent ethylisoamylketon (5-methyl-3-heptanon) samt 1 gram denatoniumbenzoat.

Grækenland

5 liter methylalkohol pr. hektoliter uren ethylalkohol plus:

— 0,5 % lampeolie

— 4 ppm methylenblåt

— 1 % vegetabilsk terpentin.

Spanien

Pr. hektoliter ren alkohol:

— 1 gram denatoniumbenzoat

— 2 liter methylethylketon (Butanon) og

— 0,2 gram methylenblåt (C.I., Basic Blue 52015).

Frankrig

Til 1 hektoliter ethylalkohol ved 90 volumenprocent tilsættes:

— 3,5 liter methylen og

— 1 liter isopropylalkohol.

»Régie type«-methylen

Definition

I henhold til den ministerielle afgørelse af 7. maj 1955, som blev truffet efter høring af Økonomi- og Finansministeriets laboratorietjeneste, skal »régie type«-methylen opfylde følgende krav:

— den skal måle 90 volumenprocent ved en temperatur på 20 °C, dog med en tilladt afvigelse på 0,5

— den skal indeholde mindst 6 % pyrogenetiske urenheder (eksklusive sodaforsæbelige stoffer betegnet som methylacetat)

— den skal indeholde ketoner og vand for at bringe methylalkoholen op på 100

— den skal udelukkende stamme fra carboniseringen af træ foretaget under skattemyndighedernes kontrol.

De pyrogenetiske urenheder er det egentlige denatureringsmiddel. De bibringer blandingen en ubehagelig smag, som gør alkoholen udrikkelig.

I kraft af sine kemiske egenskaber gør acetone det nemmere, i laboratoriet, at isolere denatureringsmidlet i alkoholen.

Endelig udgør methylalkohol markøren for denaturering. Dens kogepunkt afviger kun en anelse fra kogepunktet for ethylalkohol. Den kan derfor kun udskilles ved at anvende meget specielle teknikker og apparater.

I princippet markerer dens tilstedeværelse i et vist forhold — som varierer alt efter typen af ethylalkohol — at den analyserede alkohol tidligere er blevet denatureret ved hjælp af den generelle fremgangsmåde.

Irland

Mineralsk methylalkohol:

— 9,5 % trænafta

— 0,5 % rå pyridin

— 0,025 ounce methylviolet (pr. 100 gallons ren ethylalkohol)

— 0,375 % petroleumsolie.

NB: Trænaftaen og den rå pyridin kan erstattes med 10 % methylalkohol.

▼M3

Italien

Den ethylalkohol, der denatureres, skal have et ethylalkoholindhold på mindst 83 volumenprocent og en styrke på mindst 90 volumenprocent målt med EF-alkoholmeter. Til en hektoliter ren alkohol tilsættes:

a) 125 gram thiophen

b) 0,8 gram denatoniumbenzoat

c) 3 gram CI Reactive Red 24 (rødt farvestof) i en 25-vægtprocent-opløsning

d) 2 liter methylethylketon.

For at sikre, at alle komponenter er helt opløselige, fremstilles denatureringsmidlet i ethylalkohol under 96 volumenprocent målt med EF-alkoholmeter.

Denaturering opnås ved hjælp af stofferne anført i litra a), b) og d). Thiophen og denatoniumbenzoat ændrer produktets organoleptiske egenskaber, idet de gør indtagelse umulig, mens methylethylketon med et kogepunkt (79,6 °C) tæt på ethylalkoholens kogepunkt (78,9 °C) er vanskelig at fjerne uden at anvende kostbare teknikker. Dette gør det nemmere for de finansielle myndigheder at opdage eventuelt misbrug.

Formålet med CI Reactive Red 24 er at give produktet en karakteristisk rød farve, hvilket gør det muligt umiddelbart at fastlægge produktets formål.

▼B

Luxembourg

5 liter methylen pr. hektoliter ethylalkohol uanset alkoholstyrke og tilstrækkeligt farvestof til fremstilling af en tydelig blå eller lilla (violet) farve.

»Methylen« omfatter følgende:

— faktisk methylen, dvs. rå methylalkohol fremstillet ved tørdestillation af træ og indeholdende mindst 10 vægtprocent acetone

— en blanding af methylen og methanol indeholdende mindst 60 vægtprocent faktisk methylen og 10 vægtprocent acetone

— en blanding af methanol, acetone og pyrogenetiske urenheder med en stærk lugt af fusel og indeholdende mindst 10 vægtprocent acetone.

Nederlandene

Pr. hektoliter ethylalkohol:

5 liter af en blanding bestående af:

— 60 volumenprocent methanol

— 11 volumenprocent fuselolie (et koncentrat af biprodukter fra alkoholdestillation)

— 20 volumenprocent acetone

— 8 volumenprocent vand

— 0,5 volumenprocent butanol

— 0,5 volumenprocent formalin (en 37 vægtprocent vandig formaldehydopløsning)

samt farvestof af en sådan mængde og sammensætning, at blandingen opfylder forskrifterne fra skattemyndighedernes kemiske kontor.

▼M1

Østrig:

1. Pr. hektoliter ethylalkohol, i form af top og bund af destillationen, 0,5 kg fuselolie (biprodukt fra rektificering af alkohol): 0,05 kg gasolie fra KN-kode 2710 og 1 kg methylethylketon, eller

2. pr. hektoliter restprodukt som et biprodukt fra rektificering af landbrugsalkohol 1 kg fuselolie (biprodukt fra rektificering af alkohol): 0,01 kg gasolie fra KN-kode 2710 og 0,2 kg methylethylketon.

Portugal:

Uren ethylalkohol, der pr. hektoliter indeholder mindst 5 liter methanol og højere alkoholer med et alkoholindhold på mindst 90 % vol., men ikke over 96 % vol., hvortil tilsættes til hver hektoliter:

— 2 l terpentinolie eller petroleumsolie, og

— 2 g malakitgrønt eller methylenblåt.

Finland:

Pr. hektoliter ethylalkohol:

1. 2 liter methylethylketon og 3 liter methylisobutylketon

2. 2 liter acetone og 3 liter methylisobutylketon

3. 3 liter acetone og 2 gram denatoniumbenzoat.

Sverige:

Pr. hektoliter ethylalkohol:

1. 2 liter methylethylketon og 3 liter methylisobutylketon.

▼B

Det Forenede Kongerige

Basis:

— 90 volumenprocent ethanol

— 9,5 volumenprocent »trænafta« ( 4 ), og

— 0,5 volumenprocent råpyridin.

Til hver 1 000 liter heraf tilsætttes:

— 3,75 liter mineralsk nafta (petroleumsolie) og

— 1,5 ppm methylviolet.